《送鄜州节判任元老罢任东归二首 其一》
元代·朱自牧

长途冰雪岁峥嵘，客里那堪送客行。万里归心应接淅，一尊别酒且班荆。

春生汶水庭闱近，人去雕阴幕府轻。欲仗征鸿寄消息，地寒不肯过边城。

作者简介：（约公元一一五五年前后在世）字好谦，棣州厌次人。生卒年均不详，约金海陵王贞元末前后在世。皇统中进士。